stanford-oval/wikipedia huggingface dataset:
กรดไขมันไม่อิ่มตัวมีพันธะคู่หลายคู่
ดูเพิ่ม

กรดไขมัน
กรดไขมันจำเป็น
ไขมันอิ่มตัว
ไขมันไม่อิ่มตัว
ไขมันไม่อิ่มตัวมีพันธะคู่เดี่ยว
ไขมันไม่อิ่มตัวมีพันธะคู่หลายคู่
กระจุกดาว

กระจุกดาว M80 เป็นกระจุกดาวทรงกลม
กระจุกดาวไฮยาดีสในกลุ่มดาววัว เป็นกระจุกดาวเปิด
กระจุกดาว (อังกฤษ: Star Cluster) คือกลุ่มของดาวฤกษ์ที่อยู่ด้วยกันด้วยแรงดึงดูดจากความโน้มถ่วง สามารถแบ่งได้เป็นสองประเภทใหญ่ ๆ คือ กระจุกดาวทรงกลม เป็นกลุ่มของดาวฤกษ์อายุมากนับแสนดวงที่อยู่ด้วยกันด้วยแรงดึงดูดค่อนข้างมาก กับ กระจุกดาวเปิด ที่มีดาวฤกษ์น้อยกว่า เพียงไม่กี่ร้อยดวงในกลุ่ม เป็นดาวฤกษ์อายุน้อย และมีแรงดึงดูดต่อกันเพียงหลวม ๆ กระจุกดาวเปิดอาจเกิดการรบกวนจากแรงโน้มถ่วงของเมฆโมเลกุลขนาดยักษ์ในยามที่มันเคลื่อนผ่านไปในกาแล็กซี แต่ดาวสมาชิกในกระจุกดาวยังคงเคลื่อนที่ไปในทิศทางเดียวกันได้แม้จะไม่มีแรงโน้มถ่วงดึงดูดระหว่างกันแล้ว ในกรณีนี้จะเรียกมันว่า ชุมนุมดาว (stellar association) หรือบางครั้งอาจเรียกว่า กลุ่มเคลื่อนที่ (moving group)
ดูเพิ่ม

กระจุกดาวทรงกลม
กระจุกดาวเปิด
แหล่งข้อมูลอื่น

กระจุกดาว เก็บถาวร 2011-08-24 ที่ เวย์แบ็กแมชชีน, SEDS Messier pages
Encyclopaedia Britannica, Star cluster - full article
ค้นพบกระจุกดาวขนาดใหญ่ในทางช้างเผือก
| ด ค กระบบดาวฤกษ์ |
| --- | --- |
มีขอบเขต:  ดาราจักร  ดาราจักรแคระ  กระจุกดาวทรงกลม  กระจุกดาวเปิด  ระบบดาวคู่  ระบบดาวหลายดวง 
ไม่มีขอบเขต:  ธารดาวฤกษ์  ชุมนุมดาว  กลุ่มเคลื่อนที่  ดาวกระเด็น 
กลุ่มสังเกต:  ดาวคู่  ดาวหลายดวง  กลุ่มดาว  ดาวเรียงเด่น  เมฆดาวฤกษ์ 
  หมวดหมู่:ระบบดาวฤกษ์
กระดองเต่า

| 0 | 1 | 2 |
| --- | --- | --- |

| กระดอง (ซ้าย) และส่วนประกอบโครงกระดูก (ขวา) ของกระดอง |  | กระดอง (ซ้าย) และส่วนประกอบโครงกระดูก (ขวา) ของเต่าในอันดับย่อย Pleurodira มีแผ่นแข็งพิเศษที่เรียกว่า อินเตอร์กูลาร์ ซึ่งจะหายไปในเต่าในอันดับย่อย Cryptodira |
กระดองของเต่าในสกุล Cuora หรือเต่าหับ ที่ปิดสนิท
เต่าราเดียตา (Astrochelys radiata) เต่าบกชนิดหนึ่งที่นิยมเลี้ยงกันเป็นสัตว์เลี้ยง เนื่องจากมีกระดองหลังที่สวยงามมาก
กระดองเต่า (อังกฤษ: Turtle shell) เป็นลักษณะสำคัญที่ทำให้เต่ามีความแตกต่างจากสัตว์เลื้อยคลานในอันดับอื่น ๆ กระดองเต่าเป็นแคลเซียมที่ประกอบด้วยกระดูกในชั้นหนังเชื่อมรวมกับกระดูกซี่โครง กระดูกสันหลัง บางส่วนของกระดูกหัวไหล่ และกระดูกหน้าอก เนื่องจากกระดูกสันหลังส่วนลำตัว (ยกเว้นกระดูกคอและกระดูกหาง) เชื่อมรวมกับกระดอง กระดูกสันหลังในส่วนลำตัวจึงเคลื่อนไหวไม่ได้ เมื่อกระดูกซี่โครงเชื่อมรวมกับกระดองทำให้กระดูกหัวไหล่และกระดูกเชิงกรานต้องเลื่อนตำแหน่งเข้าไปอยู่ทางด้านในของกระดูกซี่โครง ซึ่งเป็นลักษณะจำเพาะของเต่า ซึ่งแตกต่างไปจากสัตว์เลื้อยคลานอื่น ๆ และสัตว์มีกระดูกสันหลังในชั้นอื่น ๆ ทุกชั้น ลักษณะดังกล่าวเกิดขึ้นระหว่างการเจริญและการแปรสภาพ 2 ประการ คือ
การแปรสภาพเกิดขึ้นเป็นสัดส่วนไม่เท่ากันระหว่างด้านข้างลำตัวกับแกนความยาว ลำตัวทั้งด้านบนและด้านล่างของลำตัว ทำให้ลำตัวแบนราบ
การเชื่อมรวมกันของกระดูกซี่โครงกับกระดูกในชั้นหนังเมื่อเกิดขึ้นแล้วได้เบนขึ้นทางด้านบนแทนการเบนทางด้านในและทางด้านล่างเหมือนกับสัตว์มีกระดูกสันหลังชั้นอื่น
กระดองเต่าประกอบด้วย 2 ส่วนใหญ่ ๆ คือ กระดองหลัง และกระดองท้อง เชื่อมต่อกันทางด้านข้าง พื้นผิวด้านบนของกระดองหลังมีแผ่นแข็งของสารประกอบเคอราตินคลุมทับไว้หรือบางครั้งเป็นชั้นหนังอ่อนนุ่ม ได้แก่ วงศ์ Dermochelyidae (เต่ามะเฟือง), Trionychidae (ตะพาบ) และCarettochelyidae (เต่าบิน) แผ่นแข็งที่ปกคลุมพื้นผิวด้านบนของกระดองหลังไม่ได้มีแบบแผนและลักษณะการเรียงตัวสอดคล้องกับตัวกระดองหลัง กระดองหลังของเต่าอาจเป็นแผ่นแข็งแผ่นเดียวหรือเป็นแผ่นแข็งหลายแผ่นต่อกันไม่มั่นคงซึ่งแตกต่างกันในเต่าแต่ละกลุ่ม โดยมี ระยางค์ขา หัวและคอ และหางยื่นออกจากช่องทางด้านหน้าและทางด้านท้ายของกระดอง กระดองเต่าแต่ละชนิดมีรูปร่างแตกต่างกันมาก อาจมีรูปร่างโค้งนูนและสูงซึ่งส่วนมากเป็นกระดองของเต่าบก หรือมีรูปร่างแบนราบและเรียวยาวซึ่งเป็นของเต่าทะเลและเต่าน้ำ เป็นต้น
เต่าส่วนมากมีกระดองหลังและกระดองท้องแข็ง เต่าบางชนิดสามารถหดหัว หาง และขาไว้ในกระดองได้หมด ลักษณะดังกล่าวเกิดจากการเจริญของบานพับที่กระดองท้อง ตำแหน่งของบานพับอาจอยู่ค่อนไปทางด้านด้านหน้าหรือด้านท้ายของกระดองท้อง เช่น สกุล Terrapene ในวงศ์ Emydidae (เต่าแก้มแดง), สกุล Kinosternon วงศ์ Kinosternidae (เต่ามัสก์), สกุล Cuora วงศ์ Bataguridae (เต่านา) เป็นต้น ตะพาบในสกุล Lissemys มีบานพับสองแห่งอยู่ทางด้านหน้าและทางด้านท้ายของกระดองท้อง นอกจากนี้แล้วเต่าบกในสกุล Kinixys ของแอฟริกาสามารถหย่อนส่วนท้ายของกระดองหลังลงทางด้านล่างเพื่อป้องกันหางและส่วนท้ายของลำตัวได้
เต่าบางชนิดได้ลดรูปกระดองลง เช่น เต่าบกในสกุล Malacochersus ของแอฟริกากระดองที่หลังได้ลดรูปจนลำตัวแบนราบ และอ่อนนุ่ม เหลือเพียงกระดูกรูปวงแหลมล้อมรอบตัวเป็นช่วงและพื้นผิวด้านบนของกระดองหลังและกระดองท้องเป็นชั้นหนังมีความอ่อนนุ่ม เต่าบกสกุลนี้อาศัยอยู่บริเวณภูเขาที่มีโขดหิน เมื่อเข้าไปอยู่ในระหว่างซอกหินสามารถขยายตัวให้ใหญ่ขึ้นได้ด้วยการสูดอากาศเข้าไปในลำตัวเพื่อป้องกันไม่ให้สัตว์ล่าเหยื่อขนาดใหญ่กว่าดึงตัวออกไปจากซอกหินได้
กระดองเต่ากับมนุษย์

มนุษย์มีความผูกพันกับกระดองเต่ามาเป็นเวลายาวนานแล้ว ตั้งแต่โบราณ มีหลักฐานทางโบราณคดีพบว่า สมัยราชวงศ์ซาง (1,600-1,046 ก่อนคริสต์ศักราช) ของจีน มีการใช้กระดองเต่าเป็นจารึกตัวอักษรและใช้เป็นเครื่องเสี่ยงทายทางโหราศาสตร์
โดยมากแล้ว มนุษย์มักจะใช้กระดองเต่าเพื่อทำเครื่องประดับ โดยเฉพาะกระดองของเต่าทะเล ซึ่งเป็นสาเหตุหนึ่งที่ทำให้เต่าทะเลลดจำนวนลงอย่างมากทั่วโลก
นอกจากแล้ว เต่าบกที่นิยมเลี้ยงกันเป็นสัตว์เลี้ยงเพื่อความเพลิดเพลิน โดยมากจะนิยมตัวที่กระดองเป็นสีเหลืองสดและสวยงาม เต่าลักษณะแบบนี้จะเรียกว่า "ไฮเยลโล่"
กระดานโต้คลื่น

นักโต้คลื่นถือกระดานโต้คลื่นเดินริมชายหาด
กระดานโต้คลื่น (อังกฤษ: Surfboard) เป็นอุปกรณ์หลักในการเล่นโต้คลื่น ซึ่งทำมาจากวัสดุหลายชนิดเช่น ไม้, โฟมหุ้มด้วยไฟเบอร์กลาส, อีพอคซีและวัสดุอื่นๆ
ประเภทของกระดานโต้คลื่น

บอร์ดสั้น (short board) - จะมีขนาดอยู่ในช่วง 5'-7' ฟุต โดยจะมีลักษณะปลายแหลมเพรียว ทำให้คล่องตัว แต่ว่าจะควบคุมบาลานซ์ได้ยากกว่าบอร์ดทุกประเภท ลักษณะการเล่นจะโฉบเฉี่ยวคล่องตัว และเป็นชนิดที่ใช้ในการแข่งขันโดยส่วนใหญ่
บอร์ดยาว (long board) - จะมีขนาดยาวตั้งแต่ 9' ฟุตขึ้นไป มีความยาวมากที่สุดในบรรดาประเภทของกระดาน มีปลายมน มีเสถียรภาพและปล่อยความเร็วได้ดีกว่า ประเภทชอร์ตบอร์ด ลักษณะการเล่นจะไม่พาดโพน ใช้วิธีการก้าวเท้า อยู่บนบอร์ดโชว์ลวดลาย
ฟันบอร์ด (Fun Board) - จะมีขนาดยาวอยุ่ในช่วง 7'-8'11" มีขนาดความยาวอยู่ในช่วงระหว่าง ชอร์ตบอร์ดกับลองบอร์ด มีปลายมน เนื่องจากมีความยาวที่เหมาะสมทำให้มีเสถียรภาพและคล่องตัวมากกว่าลองบอร์ดแต่ก็ไม่คล่องไปกว่าชอร์ตบอร์ด เหมาะสำหรับผุ้เริ่มเล่น เพราะสามารถจะทำการ Take Off (ยืนขึ้นบนบอร์ดแล้วโต้คลื่น)ได้ง่าย จึงได้ชื่อว่า Fun Board เพราะฝึกหัดเล่นได้ง่าย ทำให้มีความสนุกในการที่จะเล่น
สำหรับบอร์ดสั้นนั้น สามารถแบ่งชนิดได้อีกมากมายตามลักษณะของตัวกระดานโต้คลื่นเองหรือตามวิธีการเล่น เช่น บอร์ดแบบหางปลา (fish tail), บอร์ดแบบกัน (gun board) เป็นต้น
กรมพลาธิการทหารอากาศ

| กรมพลาธิการทหารอากาศ |
| --- | --- |
กรมพลาธิการทหารอากาศ
ประเทศ:  ไทย
เหล่า:  กองทัพอากาศไทย
บทบาท: กิจการด้านพลาธิการ การโภชนาการ การพัสดุพลาธิการ
ขึ้นกับ: ผู้บัญชาการทหารอากาศ
กองบัญชาการ: 171 ถนนพหลโยธิน แขวงสนามบิน เขตดอนเมือง กรุงเทพมหานคร
วันสถาปนา: 22 กันยายน พ.ศ. 2491; 76 ปีก่อน (2491-09-22)
ปฏิบัติการสำคัญ: การระบาดทั่วของโควิด-19 ในประเทศไทย
ผู้บังคับบัญชา
เจ้ากรมพลาธิการทหารอากาศ: พลอากาศตรี อนันต์ ผาสุข
ผบ. สำคัญ: พลอากาศตรี พีระพล แก้วมณีโชติ พลอากาศตรี สุระ ไชโย
กรมพลาธิการทหารอากาศ (อังกฤษ: Directorate of Quartermaster) เป็นส่วนราชการของกองทัพอากาศไทย ซึ่งมีหน้าที่ในการดำเนินการเกี่ยวกับกิจการด้านพลาธิการและพัสดุ โดยมีพลอากาศตรี อนันต์ ผาสุข เป็นเจ้ากรมพลาธิการทหารอากาศ
ประวัติ

เมื่อ พ.ศ. 2491 "แผนกพลาธิการอากาศ" ได้รับการยกฐานะเป็นกรมใหญ่ซึ่งเทียบเท่ากองพลบิน โดยได้รับการเรียกในชื่อ "กรมพลาธิการทหารอากาศ" ซึ่งให้ใช้บังคับตั้งแต่วันที่ 22 กันยายน พ.ศ. 2491 (ปัจจุบันได้ถือวันดังกล่าวเป็นวันสถาปนากรมพลาธิการทหารอากาศ)
ต่อมาใน พ.ศ. 2497 กรมพลาธิการทหารอากาศได้รับการยกฐานะเป็น "กรมสวัสดิการทหารอากาศ" โดยขึ้นตรงต่อผู้บัญชาการทหารอากาศ
ครั้น พ.ศ. 2498 "กรมการบำรุงทหารอากาศ" ได้เปลี่ยนชื่อเป็นกรมพลาธิการทหารอากาศ โดยมีพลอากาศตรี เกียรติ มังคละพฤกษ์ เป็นเจ้ากรมพลาธิการทหารอากาศ
กระทั่ง พ.ศ. 2538 ได้มีการแก้ไขภารกิจกรมพลาธิการทหารอากาศ โดยเปลี่ยนความรับผิดชอบการดูแลสายวิทยาการ, พัสดุ จากกรมพลาธิการ ไปอยู่ในความรับผิดชอบของ "กรมส่งกำลังบำรุงทางอากาศ"
ส่วน พ.ศ. 2539 กรมพลาธิการทหารอากาศได้เปลี่ยนการบังคับบัญชาจากขึ้นตรงต่อผู้บัญชาการทหารอากาศ ไปขึ้นตรงต่อ "กองบัญชาการสนับสนุนทหารอากาศ"
และใน พ.ศ. 2552 ได้เปลี่ยนการบังคับบัญชาจากขึ้นตรงกองบัญชาการสนับสนุนทหารอากาศ กลับไปขึ้นตรงต่อผู้บัญชาการทหารอากาศดังเดิม
ปฏิบัติการสำคัญ

กรมพลาธิการทหารอากาศ ได้ร่วมมือกับกรมแพทย์ทหารเรือ รวมถึงคณะแพทยศาสตร์ศิริราชพยาบาล มหาวิทยาลัยมหิดล ในการสร้างวิธีป้องกันโรคเท้าเป็นรู ซึ่งนับเป็นครั้งแรกที่ประเทศไทยได้ทำการศึกษาโรคดังกล่าวอย่างต่อเนื่อง แบบครบวงจร และถือเป็นครั้งแรกที่มีรายงานการรักษาผ่านทางวารสารวิชาการ โดยหนึ่งในวารสารการแพทย์ระดับโลกที่ตีพิมพ์ผลงานดังกล่าวคือบริติชเจอร์นัลออฟเดอร์มาทอโลจี (BJD)
กิจกรรมเพื่อสังคม

เดือนพฤศจิกายน พ.ศ. 2559 ข้าราชการจากกรมพลาธิการทหารอากาศได้มีส่วนร่วมในการนำขนมจีนมาบริการแก่ประชาชนที่เดินทางมาถวายบังคมพระบรมศพพระบาทสมเด็จพระปรมินทรมหาภูมิพลอดุลยเดช ณ บริเวณท้องสนามหลวง และเดือนตุลาคม พ.ศ. 2560 กรมพลาธิการทหารอากาศได้รับมอบหมายให้บริการอาหารแก่ประชาชนที่เดินทางมาร่วมพิธีถวายดอกไม้จันทน์ ณ สนามกีฬากองทัพอากาศ (ธูปะเตมีย์)
เดือนมีนาคม พ.ศ. 2563 กรมพลาธิการทหารอากาศได้ทำการมอบหน้ากากอนามัยจำนวน 700 ชิ้นแก่ศาลล้มละลายกลาง เพื่อป้องกันการแพร่ระบาดของโรคติดเชื้อไวรัสโคโรนา 2019 และปีเดียวกันนี้ กองทัพอากาศไทยได้จัดครัวสนามจากกรมพลาธิการทหารอากาศ เพื่อแจกอาหารและน้ำดื่มให้แก่ผู้ได้รับผลกระทบจากการแพร่ระบาดดังกล่าว
การคมนาคม

เดือนมีนาคม พ.ศ. 2556 กรมพลาธิการทหารอากาศได้อำนวยสถานที่ ในการรับส่งประชาชนทั่วไปเพื่อเข้าชมการแสดงหมู่บินผาดแผลงระดับโลก ซึ่งคือไบร์ทลิงเจ็ตทีม ณ บริเวณฝูงบิน 603 กองบิน 6 ฐานทัพอากาศดอนเมือง
ในระยะต่อมา กรมพลาธิการทหารอากาศได้มีโครงการรถไฟฟ้าสายสีเขียว ผ่านทางถนนพหลโยธิน
ทำเนียบผู้บังคับบัญชา

ทำเนียบผู้บังคับบัญชาในอดีตและปัจจุบัน:
| ลำดับ | รายนาม | ดำรงตำแหน่ง | หมายเหตุ |  |
| --- | --- | --- | --- | --- |
| 1 | พลอากาศตรี เฟื่อง เฟื่องวุฒิราญ | พ.ศ. 2492 – พ.ศ. 2498 | เจ้ากรมพลาธิการทหารอากาศคนแรก |  |
| 2 | พลอากาศตรี เกียรติ มังคละพฤกษ์ | พ.ศ. 2498 – พ.ศ. 2513 |  |  |
| 3 | พลอากาศตรี เรืองชัย กาญจนโภคิน | พ.ศ. 2513 – พ.ศ. 2517 |  |  |
| 4 | พลอากาศตรี อำนวย สุมนะเศรณี | พ.ศ. 2517 – พ.ศ. 2519 |  |  |
| 5 | พลอากาศตรี วีระ ไทยกล้า | พ.ศ. 2519 – พ.ศ. 2520 |  |  |
| 6 | พลอากาศตรี สมศักดิ์ โชติกุล | พ.ศ. 2520 – พ.ศ. 2522 |  |  |
| 7 | พลอากาศตรี ประยุทธ เพิ่มทรัพย์ | พ.ศ. 2522 – พ.ศ. 2525 |  |  |
| 8 | พลอากาศตรี หม่อมหลวง จิตรพี สุบรรณ | พ.ศ. 2525 – พ.ศ. 2527 |  |  |
| 9 | พลอากาศตรี ประเสริฐ สมรรคจันทร์ | พ.ศ. 2527 – พ.ศ. 2528 |  |  |
| 10 | พลอากาศตรี ฝังพูม บุญเลี้ยง | พ.ศ. 2528 – พ.ศ. 2531 |  |  |
| 11 | พลอากาศตรี ไพบูลย์ ยอดกลกิจ | พ.ศ. 2531 – พ.ศ. 2533 |  |  |
| 12 | พลอากาศตรี วิญญัติ ปุตระเสณี | พ.ศ. 2533 – พ.ศ. 2535 |  |  |
| 13 | พลอากาศตรี เกื้อกูล วัฒนศักดิ์ | พ.ศ. 2535 – พ.ศ. 2537 |  |  |
| 14 | พลอากาศตรี ปราโมทย์ บุษยะมา | พ.ศ. 2537 – พ.ศ. 2538 |  |  |
| 15 | พลอากาศตรี ปอง มณีศิลป์ | พ.ศ. 2538 – พ.ศ. 2541 |  |  |
| 16 | พลอากาศตรี อนุจิตร มีอิ่ม | พ.ศ. 2541 – พ.ศ. 2544 |  |  |
| 17 | พลอากาศตรี ยินดี เพ็งฉุย | พ.ศ. 2544 – พ.ศ. 2547 |  |  |
| 18 | พลอากาศตรี บุญฤทธิ์ เกิดสุข | พ.ศ. 2547 – พ.ศ. 2548 |  |  |
| 19 | พลอากาศตรี สหฉัต ดิตถ์ชยังกูร | พ.ศ. 2548 – พ.ศ. 2551 |  |  |
| 20 | พลอากาศตรี นิคม วงษ์ตรุณีย์ | พ.ศ. 2551 – พ.ศ. 2554 |  |  |
| 21 | พลอากาศตรี อนุพงศ์ ใจเอื้อ | พ.ศ. 2554 – พ.ศ. 2556 |  |  |
| 22 | พลอากาศตรี พลินทร์ ทิมบรรเจิด | พ.ศ. 2556 – พ.ศ. 2557 |  |  |
| 23 | พลอากาศตรี พีระพล แก้วมณีโชติ | พ.ศ. 2557 – พ.ศ. 2560 |  |  |
| 24 | พลอากาศตรี สุระ ไชโย | พ.ศ. 2560 – พ.ศ. 2563 |  |  |
| 25 | พลอากาศตรี ศรสิต กีรติพล | พ.ศ. 2563 – พ.ศ. 2567 |  |  |
| 26 | พลอากาศตรี อนันต์ ผาสุข | 1 เมษายน พ.ศ. 2567 – ปัจจุบัน | เจ้ากรมพลาธิการทหารอากาศคนปัจจุบัน |  |
แหล่งข้อมูลอื่น

เว็บไซต์ทางการ
กรมพลาธิการทหารอากาศ ที่เฟซบุ๊ก
กระดูกนิ้วมือท่อนกลาง

กระดูกมือของมนุษย์
กระดูกนิ้วมือท่อนกลาง (อังกฤษ: Intermediate phalanges) เป็นกระดูกที่พบในรยางค์ของสัตว์มีกระดูกสันหลังส่วนใหญ่ ในมนุษย์กระดูกเหล่านี้เป็นกระดูกที่อยู่ที่ปล้องกลางระหว่างข้อนิ้วของนิ้วมือ สำหรับในสัตว์มีกระดูกสันหลังชนิดอื่น กระดูกนิ้วมือท่อนต้นจะปรากฏในตำแหน่งที่คล้ายๆ กับมือของมนุษย์ ไม่ว่าจะเป็นในอุ้งเท้า, ปีก, กีบ, หรือครีบ
กระดูกนิ้วมือท่อนกลางเป็นกระดูกนิ้วมืที่มีความยาวปานกลางเมื่อเทียบกับกระดูกนิ้วมือชิ้นอื่นๆ
กรมสรรพาวุธทหารอากาศ

| กรมสรรพาวุธทหารอากาศ |
| --- | --- |
กรมสรรพาวุธทหารอากาศ
ประเทศ:  ไทย
บทบาท: การพัสดุสรรพาวุธ สร้างลูกระเบิด ตรวจสอบสินค้าอันตราย (ประเภท 1) ตรวจสอบวัตถุระเบิด การทำลายล้างวัตถุระเบิด ตรวจยึดอาวุธสงคราม ตรวจยึดขีปนาวุธ อดีต: ผลิตปืนกลมือจันทรุเบกษา (ปืนกลมือ 07)
กองบัญชาการ: แขวงสนามบิน เขตดอนเมือง กรุงเทพมหานคร
วันสถาปนา: 27 ธันวาคม พ.ศ. 2491; 75 ปีก่อน (2491-12-27)
ปฏิบัติการสำคัญ: ดูหัวข้อปฏิบัติการสำคัญ
ผู้บังคับบัญชา
เจ้ากรมสรรพาวุธทหารอากาศ: พลอากาศโท วิสุทธิ์ สมภักดี​
ผบ. สำคัญ: พลอากาศตรี มาโนช อารีพงษ์
กรมสรรพาวุธทหารอากาศ (อังกฤษ: Directorate of Armament) เป็นหน่วยงานของกองทัพอากาศไทย ซึ่งมีบทบาทในการวางแผนปฏิบัติการ, อำนวยการ, ประสานงานด้านกิจการสรรพาวุธ รวมถึงการทำลายล้างวัตถุระเบิด โดยมีเจ้ากรมสรรพาวุธทหารอากาศคนปัจจุบันคือ พลอากาศโท วิสุทธิ์ สมภักดี รองเจ้ากรมสรรพาวุธทหารอากาศได้แก่  พลอากาศตรี มาโนช อารีพงษ์
เดือนมกราคม พ.ศ. 2562 หน่วยทำลายล้างวัตถุระเบิด กรมสรรพาวุธทหารอากาศ, ผู้เชี่ยวชาญจากประเทศอังกฤษ และคณะที่ปรึกษาทางการทหารสหรัฐประจำประเทศไทย (จัสแมกไทย) ได้ทำการสำรวจวัตถุระเบิดสมัยสงครามโลกครั้งที่สอง จำนวน 7 ลูก ที่จมอยู่ใต้สะพานจุฬาลงกรณ์ และสะพานธนะรัชต์ ณ เขตเทศบาลเมืองราชบุรี
ปฏิบัติการสำคัญ

เดือนพฤษภาคม พ.ศ. 2517 พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินทอดพระเนตรการทดลองระเบิดขนาด 250 ปอนด์ ของกรมสรรพาวุธทหารอากาศ ณ กองบิน 5 ประจวบคีรีขันธ์
ส่วนเดือนมีนาคม พ.ศ. 2557 เจ้าหน้าที่ของกรมสรรพาวุธทหารอากาศได้ทำการตรวจและทำลายวัตถุระเบิดขนาด 500 ปอนด์ ที่ตรวจพบบริเวณสถานีกลางบางซื่อ ซึ่งเป็นระเบิดจากฝ่ายสัมพันธมิตรในสงครามโลกครั้งที่สอง
สำหรับเดือนมกราคม พ.ศ. 2560 เจ้าหน้าที่กรมสรรพาวุธทหารอากาศ ได้เป็นหนึ่งในคณะกรรมการสอบสวนสาเหตุเครื่องบินกริพเพนประสบอุบัติเหตุ ในวันเด็กแห่งชาติ
เดือนกุมภาพันธ์ พ.ศ. 2562 กองทำลายวัตถุระเบิด กรมสรรพาวุธทหารอากาศ ได้มีส่วนในการทำลายระเบิดสมัยสงครามโลกครั้งที่สอง โดยใช้ซีโฟร์ ที่อำเภอปราณบุรี จังหวัดประจวบคีรีขันธ์
และในเดือนมิถุนายน ของปีเดียวกัน กองทำลายวัตถุระเบิด กรมสรรพาวุธทหารอากาศ เป็นหนึ่งในหน่วยที่เข้าร่วมประชุมหาแนวทางกู้ระเบิดยักษ์สมัยสงครามโลกครั้งที่สอง ในแม่น้ำแม่กลอง เขตเทศบาลเมืองราชบุรี เพื่อสร้างทางรถไฟรางคู่ข้ามแม่น้ำ โดยเลือกวิธีปลอดภัยที่สุด
กรณีจีที200

ครั้งหนึ่ง กรมสรรพาวุธทหารอากาศเป็นหนึ่งในหน่วยงานที่เคยประสบปัญหา จากกรณีจัดซื้อจีที200
ความร่วมมือจากภาคเอกชน

เดือนสิงหาคม พ.ศ. 2557 นายทหารกรมสรรพาวุธทหารอากาศเข้าเยี่ยมชมโรงงานบริษัท ที.เอ็ม.ซี.อุตสาหกรรม จำกัด (มหาชน) ซึ่งได้แสดงศักยภาพเครื่องจักรกลระบบไฮดรอลิก, เครื่องขึ้นรูปโลหะ และอุปกรณ์ขนถ่ายสินค้า
รวมถึงบริษัท เมเจอร์ โบว์ล กรุ๊ป จำกัด ได้จัดโบว์ลิ่งการกุศล ชิงถ้วยรางวัลจากพลอากาศเอก ชัยพฤกษ์ ดิษยะศริน เมื่อครั้งดำรงตำแหน่งผู้บัญชาการทหารอากาศ เพื่อนำรายได้มาสนับสนุนกิจกรรมของกรมสรรพาวุธทหารอากาศ
รางวัลที่ได้รับ

พ.ศ. 2560: อันดับ 2 – บอร์ดนิทรรศการรณรงค์ป้องกันอุบัติเหตุ
บุคคลที่มีชื่อเสียง

พลอากาศตรี วัฒนชัย เจริญรัตน์ – หัวหน้านายทหารฝ่ายเสนาธิการประจำรองผู้บัญชาการทหารสูงสุด อดีตรองเจ้ากรมสรรพาวุธทหารอากาศ
แหล่งข้อมูลอื่น

กรมสรรพาวุธทหารอากาศ ที่เฟซบุ๊ก
เว็บไซต์ทางการ
กรดไขมัน

ระวังสับสนกับ ไขมัน
กรดบูไตริก, ห่วงโซ่กรดไขมันสั้น
กรดไขมัน (อังกฤษ: Fatty acid) เป็นกรดคาร์บอกซิลิก (carboxylic acid) ซึ่งมีหางเป็นโซ่แบบ อะลิฟาติก (aliphatic) ยาวมีทั้งกรดไขมันอิ่มตัว (saturated) และกรดไขมันไม่อิ่มตัว (unsaturated) กรดไขมันจะมีคาร์บอน อย่างน้อย 8 อะตอม และส่วนใหญ่จะเป็นจำนวนเลขคู่ เพราะกระบวนการชีวสังเคราะห์ ของกรดไขมันจะเป็นการเพิมโมเลกุลของอะซิเตต ซึ่งมีคาร์บอน อยู่ 2 อะตอม
ในอุตสาหกรรม กรดไขมันผลิตโดยการไฮโดรไลสิส (hydrolysis) เอสเตอร์ ลิงเกจส์ ในไขมัน หรือน้ำมันในรูปของ ไตรกลีเซอไรด์ (triglyceride) ด้วยการกำจัด กลีเซอรอล ออกไป ดู โอลีโอเคมิคอล (oleochemical)
ชนิดของกรดไขมัน

กรดไขมันที่มีพันธะคู่จะเรียกว่ากรดไขมันไม่อิ่มตัว กรดไขมันที่ไม่มีพันธะคู่จะเรียกว่ากรดไขมันอิ่มตัว จะแตกต่างกันในความยาวเช่นกัน
ชนิดของกรดไขมัน > ความยาวของห่วงโซ่กรดไขมันอิสระ

ห่วงโซ่กรดไขมันที่แตกต่างกันตามความยาวแบ่งออกมักจะสั้นไปยาวมาก
ห่วงโซ่กรดไขมันสั้น เป็นกรดไขมันที่มีปลายหางของแอลิแฟติก น้อยกว่าอยู่ 6 คาร์บอน
ห่วงโซ่กรดไขมันกลาง เป็นกรดไขมันที่มีปลายหางของแอลิแฟติกระหว่าง 6 - 12 คาร์บอน ซึ่งสามารถอยู่ในรูปแบบของห่วงโซ่ไตรกลีเซอไรด์กลาง
ห่วงโซ่กรดไขมันยาว เป็นกรดไขมันที่มีปลายหางของแอลิแฟติกระหว่าง 13 - 21 คาร์บอน
ห่วงโซ่กรดไขมันที่ยาวมาก เป็นกรดไขมันที่มีปลายหางของแอลิแฟติก ที่ยาวกว่า 22 คาร์บอน
ชนิดของกรดไขมัน > กรดไขมันไม่อิ่มตัว

กรดไขมันไม่อิ่มตัวมีอย่างน้อยอยู่ 1 มากกว่าพันธะคู่ระหว่างอะตอมคาร์บอน (คู่ของอะตอมคาร์บอนเชื่อมต่อกันด้วยพันธะคู่สามารถอิ่มตัวโดยการเพิ่มไฮโดรเจนอะตอมที่แปลงจากพันธะคู่ไปพันธะเดี่ยว ดังนั้นพันธะคู่จึงเรียกว่ากรดไขมันไม่อิ่มตัว)
2 อะตอมคาร์บอนในห่วงโซ่ที่ถูกผูกไว้ไปด้านข้างของพันธะคู่สามารถเกิดขึ้นได้ในการกำหนดค่าซีสหรือทรานส์
| ชื่อทั่วไป | โครงสร้างทางเคมี | Δx | C:D | n−x |
| --- | --- | --- | --- | --- |
| กรดเมไรซโตเลอิก | CH3 (CH2) 3CH=CH (CH2) 7COOH | cis-Δ9 | 14:1 | n−5 |
| กรดพาลไมโตโตเลอิก | CH3 (CH2) 5CH=CH (CH2) 7COOH | cis-Δ9 | 16:1 | n−7 |
| กรดซาไพเอนิก | CH3 (CH2) 8CH=CH (CH2) 4COOH | cis-Δ6 | 16:1 | n−10 |
| กรดโอเลอิก | CH3 (CH2) 7CH=CH (CH2) 7COOH | cis-Δ9 | 18:1 | n−9 |
| กรดอีลไอดิก | CH3 (CH2) 7CH=CH (CH2) 7COOH | trans-Δ9 | 18:1 | n−9 |
| กรดเวกเซนนิก | CH3 (CH2) 5CH=CH (CH2) 9COOH | trans-Δ11 | 18:1 | n−7 |
| กรดไลโนเลอิก | CH3 (CH2) 4CH=CHCH2CH=CH (CH2) 7COOH | cis, cis-Δ9, Δ12 | 18:2 | n−6 |
| กรดไลโนเลย์ดิก | CH3 (CH2) 4CH=CHCH2CH=CH (CH2) 7COOH | trans, trans-Δ9, Δ12 | 18:2 | n−6 |
| เอ-กรดไลโนเลอิก | CH3CH2CH=CHCH2CH=CHCH2CH=CH (CH2) 7COOH | cis, cis, cis-Δ9, Δ12, Δ15 | 18:3 | n−3 |
| กรดอาเรชโดนิก | CH3 (CH2) 4CH=CHCH2CH=CHCH2CH=CHCH2CH=CH (CH2) 3COOHNIST | cis, cis, cis, cis-Δ5Δ8, Δ11, Δ14 | 20:4 | n−6 |
| กรดไอโคซาเพนตาอีโนอิก | CH3CH2CH=CHCH2CH=CHCH2CH=CHCH2CH=CHCH2CH=CH (CH2) 3COOH | cis, cis, cis, cis, cis-Δ5, Δ8, Δ11, Δ14, Δ17 | 20:5 | n−3 |
| กรดอีรูซิก | CH3 (CH2) 7CH=CH (CH2) 11COOH | cis-Δ13 | 22:1 | n−9 |
| กรดโดโคซาเฮซาอีโนอิ | CH3CH2CH=CHCH2CH=CHCH2CH=CHCH2CH=CHCH2CH=CHCH2CH=CH (CH2) 2COOH | cis, cis, cis, cis, cis, cis-Δ4, Δ7, Δ10, Δ13, Δ16, Δ19 | 22:6 | n−3 |
ชนิดของกรดไขมัน > กรดไขมันจำเป็น

บทความหลัก: กรดไขมันจำเป็น
กรดไขมันที่จำเป็นโดยร่างกายมนุษย์และสัตว์ แต่ไม่สามารถสังเคราะห์ขึ้นเองได้
ชนิดของกรดไขมัน > กรดไขมันอิ่มตัว

บทความหลัก: กรดไขมันอิ่มตัว
กรดไขมันอิ่มตัวที่มีสายห่วงโซ่กรดคาร์บอกซีลิกยาวว่ามักจะมีระหว่างวันที่ 12 และ 24 อะตอมคาร์บอนและไม่มีพันธะคู่ ดังนั้นกรดไขมันอิ่มตัวจะอิ่มตัวกับไฮโดรเจน (ตั้งแต่พันธะคู่ลดจำนวนของไฮโดรเจนในแต่ละคาร์บอน) เพราะกรดไขมันอิ่มตัวมีเฉพาะพันธะเดี่ยว อะตอมคาร์บอนแต่ละภายในห่วงโซ่มี 2 ไฮโดรเจนอะตอม (ยกเว้นโอเมก้าคาร์บอนที่ปลายซึ่งมี 3 ไฮโดรเจน)
| ชื่อทั่วไป | โครงสร้างทางเคมี | C:D |
| --- | --- | --- |
| Caprylic acid | CH3 (CH2) 6COOH | 8:0 |
| Capric acid | CH3 (CH2) 8COOH | 10:0 |
| Lauric acid | CH3 (CH2) 10COOH | 12:0 |
| Myristic acid | CH3 (CH2) 12COOH | 14:0 |
| Palmitic acid | CH3 (CH2) 14COOH | 16:0 |
| Stearic acid | CH3 (CH2) 16COOH | 18:0 |
| Arachidic acid | CH3 (CH2) 18COOH | 20:0 |
| Behenic acid | CH3 (CH2) 20COOH | 22:0 |
| Lignoceric acid | CH3 (CH2) 22COOH | 24:0 |
| Cerotic acid | CH3 (CH2) 24COOH | 26:0 |
กรดไขมันในอาหารไขมัน

ตารางต่อไปนี้จะช่วยให้กรดไขมัน วิตามินอี และองค์ประกอบคอเลสเตอรอลของอาหารไขมันบางส่วนร่วมกัน
|  | อิ่มตัว | ไม่อิ่มตัวเชิงเดี่ยว | ไขมันไม่อิ่มตัวเชิงซ้อน | คอเลสเตอรอล | วิตามินอี |
| --- | --- | --- | --- | --- | --- |
|  | กรัม/100กรัม | กรัม/100กรัม | กรัม/100กรัม | มิลลิกรัม/100กรัม | มิลลิกรัม/100กรัม |
ไขมันสัตว์
| น้ำมันหมู | 40.8 | 43.8 | 9.6 | 93 | 0.00 |
| น้ำมันเป็ด | 33.2 | 49.3 | 12.9 | 100 | 2.70 |
| เนย | 54.0 | 19.8 | 2.6 | 230 | 2.00 |
ไขมันพืช
| น้ำมันมะพร้าว | 85.2 | 6.6 | 1.7 | 0 | .66 |
| น้ำมันปาล์ม | 45.3 | 41.6 | 8.3 | 0 | 33.12 |
| น้ำมันเมล็ดฝ้าย | 25.5 | 21.3 | 48.1 | 0 | 42.77 |
| น้ำมันจมูกข้าวสาลี | 18.8 | 15.9 | 60.7 | 0 | 136.65 |
| น้ำมันถั่วเหลือง | 14.5 | 23.2 | 56.5 | 0 | 16.29 |
| น้ำมันมะกอก | 14.0 | 69.7 | 11.2 | 0 | 5.10 |
| น้ำมันข้าวโพด | 12.7 | 24.7 | 57.8 | 0 | 17.24 |
| น้ำมันดอกทานตะวัน | 11.9 | 20.2 | 63.0 | 0 | 49.0  |
| น้ำมันดอกคำฝอย | 10.2 | 12.6 | 72.1 | 0 | 40.68 |
| น้ำมันเฮมพ์ | 10 | 15 | 75 | 0 |  |
| คาโนลา/น้ำมันเมล็ดต้นเรพ | 5.3 | 64.3 | 24.8 | 0 | 22.21 |
ดูเพิ่ม

กรดไขมันอิ่มตัว
กรดไขมันจำเป็น
การเผาผลาญของกรดไขมัน
กรดไขมันสังเคราะห์
การสังเคราะห์ของกรดไขมัน
รายชื่อของกรดไขมันอิ่มตัว
กรดไขมันไม่อิ่มตัว
น้ำมันพืช
ชีวเคมี
ไขมัน
แหล่งข้อมูลอื่น

Lipid Library
Prostaglandins, Leukotrienes & Essential Fatty Acids Journal เก็บถาวร 2007-10-12 ที่ เวย์แบ็กแมชชีน
Fatty Blood Acids  เก็บถาวร 2011-07-20 ที่ เวย์แบ็กแมชชีน
โมเลกุลจำนวนมากของกรดไขมัน
การเปรียบเทียบ ทรานส์ ไอโซเมอร์ (บนสุด) กรดอีลไอดิก และซีส ไอโซเมอร์ กรดโอเลอิก
กระดูกนิ้วมือท่อนต้น

กระดูกมือของมนุษย์
กระดูกนิ้วมือท่อนต้น (อังกฤษ: Proximal phalanges) เป็นกระดูกที่พบในรยางค์ของสัตว์มีกระดูกสันหลังหลายชนิด ในมนุษย์กระดูกเหล่านี้เป็นกระดูกที่อยู่ที่โคนของนิ้วมือ ซึ่งนูนออกมาสังเกตได้ชัด เรียกว่า ข้อนิ้วมือ หรือ มะเหงก (knuckle)
สำหรับในสัตว์มีกระดูกสันหลังชนิดอื่น กระดูกนิ้วมือท่อนต้นจะปรากฏในตำแหน่งที่คล้ายๆ กับมือของมนุษย์ ไม่ว่าจะเป็นในอุ้งเท้า, ปีก, หรือครีบ ในสัตว์หลายชนิด กระดูกนี้เป็นกระดูกนิ้วมือชิ้นที่ยาวที่สุด
กระดูกนิ้วเท้าท่อนปลาย

กระดูกเท้าของมนุษย์
กระดูกนิ้วเท้าท่อนปลาย (อังกฤษ: Distal phalanges) เป็นกระดูกที่พบในรยางค์ของสัตว์มีกระดูกสันหลังหลายชนิด ในมนุษย์กระดูกเหล่านี้เป็นกระดูกนิ้วเท้าที่อยู่ปลายสุดของนิ้วเท้า สำหรับในสัตว์มีกระดูกสันหลังชนิดอื่น กระดูกนิ้วเท้าท่อนต้นจะปรากฏในตำแหน่งที่คล้าย ๆ กับเท้าของมนุษย์ ไม่ว่าจะเป็นในครีบของปลาวาฬหรือปีกของนก
โดยทั่วไป กระดูกนิ้วเท้าท่อนปลายจะถูกต่อด้วยกรงเล็บ สำหรับในไพรเมต (primate) กระดูกนิ้วเท้าท่อนปลายถูกคลุมด้วยเล็บ กระดูกชิ้นนี้เป็นกระดูกนิ้วเท้าชิ้นที่เล็กที่สุด
กระดูกนิ้วเท้าท่อนต้น

กระดูกเท้าของมนุษย์
กระดูกนิ้วเท้าท่อนต้น (อังกฤษ: Proximal phalanges) เป็นกระดูกที่พบในรยางค์ของสัตว์มีกระดูกสันหลังหลายชนิด ในมนุษย์กระดูกเหล่านี้เป็นกระดูกที่อยู่ที่โคนของนิ้วเท้า ซึ่งนูนออกมาสังเกตได้ชัด เรียกว่า ข้อนิ้วเท้า หรือ มะเหงก (knuckle)
สำหรับในสัตว์มีกระดูกสันหลังชนิดอื่น กระดูกนิ้วเท้าท่อนต้นจะปรากฏในตำแหน่งที่คล้ายๆ กับเท้าของมนุษย์ ไม่ว่าจะเป็นในอุ้งเท้า, ปีก, หรือครีบ ในสัตว์หลายชนิด กระดูกนี้เป็นกระดูกนิ้วเท้าชิ้นที่ยาวที่สุด
กระดูกนิ้วเท้าท่อนกลาง

กระดูกเท้าของมนุษย์
กระดูกนิ้วเท้าท่อนกลาง (อังกฤษ: Intermediate phalanges) เป็นกระดูกที่พบในรยางค์ของสัตว์มีกระดูกสันหลังส่วนใหญ่ ในมนุษย์กระดูกเหล่านี้เป็นกระดูกที่อยู่ที่ปล้องกลางระหว่างข้อนิ้วของนิ้วเท้า สำหรับในสัตว์มีกระดูกสันหลังชนิดอื่น กระดูกนิ้วเท้าท่อนต้นจะปรากฏในตำแหน่งที่คล้ายๆ กับเท้าของมนุษย์ ไม่ว่าจะเป็นในอุ้งเท้า, ปีก, กีบ, หรือครีบ
กระดูกนิ้วเท้าท่อนกลางเป็นกระดูกนิ้วมืที่มีความยาวปานกลางเมื่อเทียบกับกระดูกนิ้วเท้าชิ้นอื่นๆ
กระดูกนิ้วมือท่อนปลาย

กระดูกมือของมนุษย์
กระดูกนิ้วมือท่อนปลาย (อังกฤษ: Distal phalanges) เป็นกระดูกที่พบในรยางค์ของสัตว์มีกระดูกสันหลังหลายชนิด ในมนุษย์กระดูกเหล่านี้เป็นกระดูกนิ้วมือที่อยู่ปลายสุดของนิ้วมือ สำหรับในสัตว์มีกระดูกสันหลังชนิดอื่น กระดูกนิ้วมือท่อนต้นจะปรากฏในตำแหน่งที่คล้ายๆ กับมือของมนุษย์ ไม่ว่าจะเป็นในครีบของปลาวาฬหรือปีกของนก
โดยทั่วไป กระดูกนิ้วมือท่อนปลายจะถูกต่อด้วยกรงเล็บ สำหรับในไพรเมต (primate) กระดูกนิ้วมือท่อนปลายถูกคลุมด้วยเล็บ กระดูกชิ้นนี้เป็นกระดูกนิ้วมือชิ้นที่เล็กที่สุด
กระดูกนิ้วมือ

กระดูกนิ้วมือ (อังกฤษ: Phalanges of hand; Finger bones) เป็นกลุ่มของกระดูกที่ประกอบขึ้นเป็นแกนของนิ้วมือทั้งห้านิ้วของมนุษย์ โดยแต่ละนิ้วจะมีกระดูกนิ้วมือ 3 ท่อน คือ
กระดูกนิ้วมือท่อนต้น (Proximal phalanges)
กระดูกนิ้วมือท่อนกลาง (Middle phalanges)
กระดูกนิ้วมือท่อนปลาย (Distal phalanges)
ทั้งนี้ ยกเว้นนิ้วหัวแม่มือ (thumb) เท่านั้นที่จะมีเพียงกระดูกนิ้วมือท่อนต้นและท่อนปลาย ดังนั้นกระดูกนิ้วมือในมนุษย์จึงมีทั้งหมดข้างละ 14 ชิ้น
กระดูกของมือซ้าย มุมมองจากทางด้านหลังมือ
กระดูกนิ้วมือแต่ละชิ้น จะประกอบไปด้วยสามส่วน ได้แก่
ส่วนโคนกระดูก (Proximal extremities) สำหรับกระดูกนิ้วมือท่อนต้นจะมีลักษณะเว้าเป็นรูปรี เพื่อรับกับปลายของกระดูกฝ่ามือ ขณะที่โคนของกระดูกนิ้วมือท่อนกลางและท่อนปลายจะมีรอยบุ๋มลงไปสองจุดที่คั่นด้วยแนวสันกลางเล็กๆ
ส่วนกลางกระดูก (Body) มีลักษณะโค้งงอไปทางหลังมือเล็กน้อย และทางด้านข้างจะมีรอยที่เป็นที่เกาะของเอ็นและปลอกหุ้มเอ็นจากกล้ามเนื้อมัดต่างๆที่มาควบคุมการเคลื่อนไหวของนิ้วมือ
ส่วนปลายกระดูก (Distal extremities) มีขนาดเล็กกว่าทางด้านโคนกระดูก และมีลักษณะเป็นปุ่มเล็กๆสองปุ่มที่คั่นด้วยร่องแคบๆในแนวกลาง พื้นผิวด้านฝ่ามือของส่วนปลายสุดของกระดูกนิ้วมือท่อนปลายจะมีลักษณะแบนออกเล็กน้อยเพื่อรองรับผิวหนังที่ใช้ในการรับสัมผัสจากปลายนิ้ว
รูปประกอบเพิ่มเติม

กระดูกมือของมนุษย์
กระดูกของมือซ้าย จากด้านฝ่ามือ
โครงสร้างของข้อต่อระหว่างฝ่ามือกับนิ้วมือ และข้อต่อระหว่างข้อนิ้ว มุมมองจากด้านฝ่ามือ
โครงสร้างของข้อต่อระหว่างฝ่ามือกับนิ้วมือ และข้อต่อระหว่างข้อนิ้ว มุมมองจากด้านนิ้วก้อย
ภาพเอกซ์เรย์แสดงกระดูกมือของมนุษย์